Τα πάντα γύρω από το σεξ (ταινία)

Το ***Τα πάντα γύρω από το σεξ*** (πρωτότυπος τίτλος: Everything You Always Wanted to Know About Sex* (*But Were Afraid to Ask)) είναι μια αμερικανική σπονδυλωτή σεξοκωμωδία του 1972 σε σκηνοθεσία Γούντι Άλεν. Αποτελείται από μια σειρά από κωμικά σκετς εμπνευσμένα από το ομώνυμο βιβλίο του 1969 του Ντέιβιντ Ρούμπεν.

Η ταινία ήταν μια πρώιμη επιτυχία για τον Γούντι Άλεν, με εισπράξεις πάνω από 18 εκατομμύρια δολάρια μόνο στη Βόρεια Αμερική έναντι προϋπολογισμού 2 εκατομμυρίων δολαρίων, γεγονός που την έκανε τη 10η ταινία με τις περισσότερες εισπράξεις του 1972.

## Δομή
Οι τίτλοι στην αρχή και στο τέλος της ταινίας παίζονται πάνω σε ένα φόντο από λευκά κουνέλια, στο ρυθμό του τραγουδιού "Let's Misbehave" του Κόουλ Πόρτερ.

Η ταινία αποτελείται από επτά βινιέτες:

# *Λειτουργούν τα [[Αφροδισιακό|αφροδισιακά]];*Ένας γελωτοποιός της αυλής δίνει ένα ερωτικό φίλτρο στη βασίλισσα αλλά η προασπάθειά του αποτρέπεται από τη ζώνη αγνότητάς της. Σε όλο το σκετς υπάρχουν αναφορές στον *[[Άμλετ]]* του Ουίλλιαμ Σαίξπηρ.
# *Τι είναι [[σοδομισμός]];*Ο δρ Ρος ερωτεύεται τον σύντροφο ενός Αρμένιου ασθενή, που είναι ένα πρόβατο.
# *Γιατί κάποιες γυναίκες δυσκολεύονται να φτάσουν σε [[Οργασμός|οργασμό]];*Ο φόρος τιμής του Άλεν στον ιταλικό κινηματογράφο γενικά και στην ταινία *Καζανόβας 70*, τον Μικελάντζελο Αντονιόνι και τον Φεντερίκο Φελίνι ειδικότερα, με θέμα την Τζίνα, μια γυναίκα που μπορεί να φτάσει σε οργασμό μόνο δημόσια.
# *Είναι οι [[Παρενδυσία|τραβεστί]] [[Ομοφυλοφιλία|ομοφυλόφιλοι]];*Ο Σαμ Μάσγκρεϊβ, ένας παντρεμένος μεσήλικας, πειραματίζεται φορώντας γυναικεία ρούχα.
# *Τι είναι οι σεξουαλικοί διεστραμμένοι;*Μια παρωδία του τηλεπαιχνιδιού *What's My Line;* με τρίτλο *Ποια είναι η διαστροφή μου;* γυρισμένη σε ασπρόμαυρο φιλμ με παρουσιαστή τον Τζακ Μπάρι. Τέσσερις συμμετέχοντες προσπαθούν να μαντέψουν τη διαστροφή του διαγωνιζόμενου. Αφού αποτυγχάνουν να μαντέψουν ότι η διαστροφή του διαγωνιζόμενου είναι ότι «επιδειξίας στο μετρό», αρχίζει το δεύτερο μέρος της εκπομπής, στο οποίο ένας επιλεγμένος θεατής (στην περίπτωση αυτή ένας ραβίνος) πραγματοποιεί τη φαντασίωσή του, του ερωτικού δεσίματος και ταπείνωσης, ενώ η γυναίκα του τρώει χοιρινό.
# *Είναι ακριβή τα ευρήματα των γιατρών και των κλινικών που κάνουν έρευνες και πειράματα πάνω στο σεξ;*Ο Βόκτορ, ερευνητής πάνω σε θέματα σεξ, και η Έλεν Λέισι, δημοσιογράφος, επισκέπτονται τον δρα Μπερνάρντο, έναν ερευνητή που έχει δικό του εργαστήριο με έναν βοηθό που ονομάζεται Άιγκορ. Αφού βλέπουν μια σειρά από παράξενα σεξουαλικά πειράματα σε εξέλιξη στο εργαστήριο και συνειδητοποιούν ότι ο Μπερνάρντο είναι τρελός, δραπετεύουν πριν η Έλεν γίνει αντικείμενο ενός πειράματός του. Το σκετς κορυφώνεται με μια σκηνή στην οποία ο κόσμος τρομοκρατείται από ένα γιγάντιο στήθος που δημιούργησε ο ερευνητής. Το πρώτο μέρος αυτού του σκετς είναι μια παρωδία της ταινίας του Εντ Γουντ *Η ερωμένη του Δράκουλα* (1955), και του *The Unearthly* (1957), όου επίσης πρωταγωνιστεί ο Τζον Καραντάιν. Το δεύτερο μέρος διακωμωδεί πολλές από τις ταινίες τεράτων της δεκαετίας του '50.
# *Τι συμβαίνει κατά την [[εκσπερμάτιση]];*Ένα κέντρο ελέγχου που μοιάζει με εργαστήριο της NASA παρακολουθεί τον εγκέφαλο ενός άνδρα, καθώς εμπλέκεται σε ένα σεξουαλική σκηνή με μια τελειόφοιτη του Πανεπιστημίου της Νέας Υόρκης (η γνώση αυτή διασφαλίζει την επιτυχία της συνουσίας). Καθώς φτάνει σε οργασμό, το σπέρμα που μοιάζει με στρατιώτη, με λευκή στολή, που αποστέλλεται στο μεγάλο άγνωστο.

## Διανομή

* Γούντι Άλεν ως Βίκτορ / Φαμπρίτσιο / γελωτοποιός / σπερματοζωάριο
* Τζον Καραντάιν ως δρ Μπερνάντο
* Λου Τζάκομπι ως Σαμ Μάσγκρεϊβ
* Λουίζ Λάσερ ως Τζίνα
* Άντονι Κουέιλ ως βασιλιάς
* Τόνι Ράνταλ ως χειριστής
* Λιν Ρεντγκρέιβ ως βασίλισσα
* Μπαρτ Ρέυνολντς ως επόπτης σπέρματος
* Τζιν Γουάιλντερ ως δρ Ρος
* Τζακ Μπάρι ως Τζακ Μπάρι
* Ιλέιν Τζίφτος ως κυρία Ρος
* Τόνι Χολτ ως Τόνι Χολτ
* Ρόμπερ Κιου Λιούις ως Ρόμπερ Κιου Λιούις
* Χέδερ Μακρέι ως Έλεν Λέισι
* Πάμελα Μέισον ως Πάμελα Μέισον
* Σίντνεϊ Μίλερ ως Τζορτζ
* Τίτος Βανδής ως Σταύρος Μάιλος
* Στάνλεϊ Άνταμς ως χειριστής στομάχου

## Σάουντρακ

* "Let's Misbehave" (1927) - Μουσική και στίχοι του Κόουλ Πόρτερ - Irving Aaronson and his Commanders
* "Battle Hymn of the Republic" (περίπου 1856) - Μουσική Γουίλιαμ Στέφι - Στίχοι Τζούλια Γουόρντ Χάουι
* "Red River Valley" (1896) - Μουσική Τζέιμς Κέριγκεν - Παιγμένο με φυσαρμόνικα από τον Γούντι Άλεν.

## Κριτικές

Μια κριτική τον Αύγουστο του 1972 από το περιοδικό *[[Time]]* έλεγε ότι η ταινία περιλαμβάνει "μερικές εκτενείς, αστείες αναφορές σε άλλες ταινίες (*Φανταστικό ταξίδι*, *[[Η Νύχτα (ταινία, 1961)|Η νύχτα]]*) και αρκετές αξιομνημόνευτες έξυπνες ατάκες" αλλά ότι "γενικά ο Γούντι χάνει χρόνο και είναι απλώς λίγο πιο αστείος".

Το περιοδικό *Time Out Film Guide* σημείωσε ότι ορισμένα από τα σκετς της ταινίας είναι "χάλια, αλλά οι παρωδίες του Αντονιόνι (το άγχος και η αποξένωση μιας συζύγου που μπορεί να φτάσει σε οργασμό μόνο σε δημόσιους χώρους) και των τηλεπαιχνιδιών ("Ποια είναι η διαστροφή μου;") είναι εξαιρετικά ακριβείς και πολύ αστείες. Το καλύτερο από όλα είναι η παρωδία επιστημονικής φαντασίας με τίτλο *Τι συμβαίνει κατά την εκσπερμάτιση;*" 

Το 2004, ο Κρίστοφερ Ναλ, ιδρυτής του filmcritic.com, την χαρακτήρισε «την πιο παράλογη ταινία του Γούντι Άλεν».

## Λογοκρισία
Η ταινία απαγορεύτηκε στην Ιρλανδία στις 20 Μαρτίου 1973. Μια λογοκριμένη έκδοση κυκλοφόρησε στις αίθουσες το 1980, αφαιρώντας μια αναφορά σε κτηνοβασία (με ένα πρόβατο) και σε έναν άνδρα που έκανε σεξ με ένα καρβέλι ψωμί. Η απαγόρευση τελικά άρθηκε.

## Παραπομπές

## Εξωτερικοί σύνδεσμοι
*

Κατηγορία:Ταινίες παραγωγής United Artists
Κατηγορία:Ταινίες σε σενάριο Γούντι Άλεν
Κατηγορία:Ταινίες γυρισμένες στο Λος Άντζελες
Κατηγορία:Ταινίες σε σκηνοθεσία Γούντι Άλεν
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Ταινίες του 1972
Κατηγορία:Σπονδυλωτές ταινίες